শুটিং স্পটের আড্ডার মূল জায়গা হলো মেকআপ রুম। মেকআপরুম এসি করা। ক্যামেরার সামনে শট দিয়েই শিল্পীরা এসে মেকআপরুমে আড্ডায় বসে যান। মেকআপরুমের আরো একটি বিশেষ আকর্ষণ প্রদীপ পাল। তার সঙ্গে আড্ডা দিতে, তার কথা শুনতে সবাই আগ্রহী। প্রদীপ পাল রসালো গল্প বলতে বেশ পারঙ্গম। তার কথা শুনে সবাই হেসে লুটোপুটি খায়, কিন্তু সে হাসে না। তার তখনকার গম্ভীর ভাব দেখে সবাই উল্টো উচ্চৈঃস্বরে হাসতে থাকে।